بھارت کا مسابقتی کمیشن
مالیات اور کارپوریٹ اُمور کی مرکزی وزیر محترمہ نرملا سیتا رمن نے ہندوستانی مسابقتی کمیشن کے 13ویں سالانہ یادگاری تقریبات میں شرکت کی
محترمہ سیتا رمن نے بین الاقوامی اور ہندوستانی تناظر میں مسابقت کو لے کر چیلنجوں کو اُجاگر کیا
وزیر مالیات نے کولکاتہ میں سی سی آئی کے علاقائی دفتر کا ورچوئلی طورپر افتتاح کیا اور اُس کی جدید ویب سائٹ بھی لانچ کی اور اِسی موقع پر
کنڑ اور ملیالم میں سی سی آئی کی مقابلہ جاتی وکالت کے کتابچوں کا بھی اجراء کیا
نئی دہلی:20؍مئی2022:
مالیات اور کارپوریٹ کی مرکزی وزیر محترمہ نرملا سیتا رمن نے آج نئی دہلی میں ہندوستانی مسابقتی کمیشن کے 13ویں سالانہ دن کی یادگاری تقریب میں مہمان خصوصی کے طورپر شرکت کی۔
اس موقع پر مرکزی وزیر مالیات نے کولکاتہ میں علاقائی دفتر کا افتتاح کیا اور سی سی آئی کی ایک جدید ویب سائٹ بھی لانچ کی۔
محترمہ سیتا رمن نے کنڑ اور ملیالم میں ترجمہ شدہ سی سی آئی کی مسابقتی وکالت کتابچوں کا بھی اجراء کیا۔
اپنے خطاب میں محترمہ سیتارمن نے روزانہ کے کام کے تسلسل کو یقینی بنانے کے لئے وباء کی انتہا کے دوران وقت پر پہل شروع کرنے کے لئے سی سی آئی کی ستائش کی۔ انہوں نے کہا کہ سی سی آئی وقت اور اسٹیک ہولڈرز کی توقعات کی کسوٹی پر کھرا اترا ہے۔ مالیات اور کارپوریٹ امور کی وزیر نے سی سی آئی قیادت کی بھی ستائش کی اور کمیشن کو مبارکباد دی۔ خاص طورپر ایسے موقع پر کہ جب ہندوستان اَمرت کال کی طرف بڑھ رہا ہے، 25سال بھارت 100@کی طرف بڑھ رہے ہیں۔
محترمہ سیتا رمن نے مسابقت کی عوامی پالیسی ہدف کو حاصل کرنے کے لئے تین کارروائی لائق شعبوں کو اُجاگر کیا۔سب سے پہلے اُنہوں اِس بات پر زور دیا کہ ریکووری میں تیزی لانے کے لئے کمپنیوں کو بڑے پیمانے پر کام کرنے کی ضرورت ہے۔اُنہوں نے کہا کہ توسیع پہلے سے ہی ہورہی ہے اور سی سی آئی کو اِس بات کی سرگرم سمجھ ہونی چاہئے کہ اِس عمل میں بازاروں کو کیسی شکل مل رہی ہے۔ خاص طور سے ایم اینڈ اے میں۔
دوسرا، وزیر مالیات نے کہا کہ آج کے تناظر میں جب سرکار مانگ کو بڑھانے کے لئے بنیادی ڈھانچے کی ترقی پر زور دے رہی ہے تو تعطل سے خطرہ ہونے کا اِمکان ہے۔اُنہوں نے اپنی تشویش کو ظاہر کیا کہ ہندوستان میں گھریلو اور برآمدات دونوں مانگوں کو پورا کرنے کی عظیم صلاحیت ہونے کے باوجود اِن پُٹ لاگت بڑھ رہی ہے۔ محترمہ سیتا رمن نے اِس بات پر روشنی ڈالی کہ وباء کے سبب اشیاء کی عالمی سطح پر کمی ہے اور اب مشرقی یوروپ میں جنگ کے بعد سپلائی چین پر منفی اثر پڑا ہے۔اُنہوں نے کہا کہ اِس پر غور کرنے اور اِس بات کو یقینی بنانے کی ضرورت ہے کہ قیمتوں میں اضافے اور سپلائی فریق میں ہیرا پھیری کے لئے کسی طرح کا یکطرفہ اختیار ؍اجارہ داری کا رویہ نہ ہو۔
تیسرا، محترمہ سیتا رمن نے ڈیجیٹلائزیشن نے پیدا ہوئے چیلنجوں کے بارے میں بات کی۔اُنہوں نے کہا کہ ہندوستان نے اپنے لئے ایک برانڈ نام بنایا ہے، چاہے وہ فِن ٹیک میں ہو یا آرٹیفیشل انجلی جنس ہو اور انٹر نیٹ آف تھنگسجیسے ڈیجیٹل آلات کو اپنانے میں ۔ انہوں نے خاص طور سے ذکر کیا کہ کیسے آدھار ، انڈیا اسٹیک اور دیگر ضروری ڈیجیٹل عوامی ڈھانچہ حمایت ، ڈیجیٹل انقلاب، کے سربراہ رہے ہیں۔ وزیر مالیات نے سی سی آئی سے نئے ڈجیٹل عہد کی تکنیکی باریکیوں کو سمجھنے اور صارفین کے فائدے کے لئے اِن بازاروں کا غیر جانب دارانہ، مؤثر اور شفاف طریقے سے استعمال کرنے پر زور دیا۔محترمہ سیتا رمن نے اکثر پوچھے جانے والے سوالات کے فوائد پر روشنی ڈالی، جو وکالت کا ایک مستقل آلہ بن سکتا ہے۔اِن اکثر پوچھے جانے والے سوالوں کا استعمال کرنے کےلئے آدھار پر معلومات کی تشہیر کے لئے کیا جانا چاہئے۔وزیر مالیات نے سی سی آئی کے رول کی ستائش کرتے ہوئے اِسے ہمیشہ حساس ، مگر اپنے نظریے میں سخت رہنے کو کہا۔
سی سی آئی کی ممبر ڈاکٹر سنگیتا ورما نے شکریے کی تجویز پیش کی۔ اس موقع پر تقریب کی عزت میں اضافہ کرنے اور سی سی آئی کے لئے اپنے نظریے کو ساجھا کرنے کےلئے اُنہوں نے مالیات اور کارپوریٹ امور کی وزیر کا شکریہ ادا کیا۔جناب بھگونت سنگھ بشنوئی ممبر کولکاتہ دفتر نے کمیشن کے علاقائی دفتر کے رول کے بارے میں بتایا اور کولکاتہ کے علاقائی دفتر کا افتتاح کرنے کے لئے محترمہ سیتا رمن کا شکریہ ادا کیا۔
اس پروگرام میں حکومت ، ریگولیٹری اِکائیوں، پی ایس یو انڈسٹری، اکیڈمیاں، چیمبرآف کامرس اور قانونی برادری کی اہم شخصیات نے بڑی تعداد میں حصہ لیا۔